# Manual del rellotge

## Introducció

### Miniaplicació Rellotge

Mostra la miniaplicació Rellotge.

La miniaplicació Rellotge mostra la data i l'hora, i quan es fa clic, mostra un calendari. El Rellotge es pot personalitzar per mostrar els segons o un rellotge de 12 o 24 hores.

### Com afegir el rellotge a un tauler

Realitzeu els passos següents:

1. Feu clic dret al tauler.

2. Trieu Afegeix al tauler.

3. Desplaceu-vos cap avall per la llista d'elements del diàleg Afegeix al tauler, després seleccioneu Rellotge.

4. Feu clic a Afegeix.

## Utilització

### Com veure el calendari

Feu clic a la miniaplicació per obrir un petit calendari que mostra el mes actual. Per tancar el calendari, feu clic de nou a la part de la miniaplicació que hi ha al tauler.

Podeu canviar el mes que es mostra al calendari en fer clic a les fletxes a cada costat del text del mes i any.

Feu doble clic a un dia al calendari per iniciar l'aplicació de programari en grup Evolution.

### Com inserir la data o hora en una aplicació

La miniaplicació Rellotge agafa l'hora del rellotge del sistema.

Per inserir la data o l'hora des de la miniaplicació Rellotge a una aplicació, realitzeu els passos següents:

1. Feu clic amb el botó dret a la miniaplicació Rellotge.

2. Trieu un dels següents elements del menú des del menú emergent de la miniaplicació:

   - Copia l'hora

   - Copia la data

3. Indiqueu la ubicació de la vostra aplicació on voleu inserir l'element.

4. Trieu Edita Enganxa o feu clic amb el botó central per inserir l'element.

## Preferències del rellotge

Per configurar el Rellotge, feu clic amb el botó dret a la miniaplicació i, a continuació, trieu Preferències. Se us presentaran tres pestanyes per canviar les preferències Generals, de les Ubicacions o de la Informació meteorològica.

### Preferències generals

Format del rellotge

- Seleccioneu una les opcions següents:

  - 12 hores

    Mostra l'hora en format AM / PM.

    Aquesta opció no es mostra si l'idioma de la vostra sessió no utilitza el rellotge de 12 hores.

  - 24 hores

    Mostra l'hora en format 00.00 fins a 24.00.

Mostra la data

- Seleccioneu aquesta opció per mostrar la data a la miniaplicació.

Mostra els segons

- Seleccioneu aquesta opció per mostrar els segons a la miniaplicació.

Mostra els números de les setmanes al calendari

- Seleccioneu aquesta opció per mostrar els números de les setmanes al calendari.

Mostra la informació meteorològica

- Seleccioneu aquesta opció per mostrar la previsió meteorològica actual a la vostra ubicació. El temps es mostrarà amb una icona assolellat, ennuvolat, pluja o altres.

Mostra la temperatura

- Seleccioneu aquesta opció per mostrar la temperatura a la vostra ubicació.

### Preferències de la ubicació

Ubicacions

- Podeu afegir una o més ubicacions i la vostra hora local per mostrar-les al rellotge. Per afegir una ubicació:

  - Premeu Afegeix

  - Teclegeu el nom de la ciutat, regió o país i, mentre teclegeu, apareixerà una llista d'opcions en un quadre desplegable. Seleccioneu una coincidència del menú emergent i les entrades Zona horària, Latitud, i Longitud s'emplenaran automàticament.

### Preferències de la informació meteorològica

Informació meteorològica

- Podeu mostrar la unitat de temperatura utilitzant una de les opcions següents del quadre desplegable:

  - F (Fahrenheit)

  - C (Celsius)

  - K (Kelvin)

  - Predeterminada La visualització predeterminada per a la vostra regió.

Unitat de velocitat del vent

- Podeu mostrar la unitat de velocitat utilitzant una de les opcions següents del quadre desplegable:

  - Escala de Beaufort

  - Nusos

  - mph (milles per hora)

  - km/h (quilòmetres per hora)

  - m/s (metres per segon)

  - Predeterminada La visualització predeterminada per a la vostra regió.

### Com ajustar la data o hora del sistema

Per ajustar la data o hora del sistema que mostra la miniaplicació Rellotge, realitzeu els passos següents:

1. Premeu el botó Ajusts de l'hora al diàleg de preferències.

2. Utilitzeu el diàleg Data i hora per ajustar la data i l'hora.

3. Premeu el botó Estableix l'hora del sistema, després el diàleg mate-polkit sol·licita la contrasenya d'administració. Introduïu la contrasenya d'administració i premeu el botó Autentifica.